Document ID: 31997R1256

31997R1256
L 174/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1256/97 AL CONSILIULUI
din 25 iunie 1997
de modificare a Regulamentului nr. 79/65/CEE de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (3) prevede anumite limite în utilizarea datelor contabile ale exploatațiilor și a altor informații individuale obținute pe baza regulamentului respectiv; întrucât, ținând seama de riscul unei utilizări a datelor furnizate de către un agricultor în alte scopuri decât cele prevăzute de regulamentul menționat anterior, este necesară intensificarea interzicerii oricărei utilizări neprevăzute a acestor date; întrucât este necesar să se modifice regulamentul în cauză,
ADOPTĂ PREZENTUL REGULAMENT:
Articolul 1
În articolul 15 din Regulamentul nr. 79/65/CEE, alineatul (1) se înlocuiește cu următorul text:
„(1) Se interzice utilizarea într-un scop fiscal a oricărei date contabile individuale sau a oricărei informații individuale obținute pe baza prezentului regulament sau divulgarea sau utilizarea acestor date în alte scopuri decât cele prevăzute la articolul 1.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 25 iunie 1997.

Labels: 12
2
6